fr en hu hu hu hu hu en hu en hu en hu en hu hu hu hu en hu fr hu hu hu hu en hu hu de pl hu fr en hu fr pt en et fr hu hu hu hu hu hu hu hu oc hu en hu en hu hu hu hu es hu fr hu fr hu en hu de hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de pt pt tr hu hu fr en en en es en fr de es hu fr en ca en sv en fr de nl fr fr en en de ru sv fr en en fr en en de ru sv fr en en en en ru de ru en de en fr fr en ru de ru en de en en en en es en ru en de en en fr en en en ru en de en de fr en ro en ru en de en en fr en en en sv en de it de fr en fr en sv en it nl hu en en en en sv en it nl de de en en en en sv en it de de en en en en en en it de de en en it en en en en en de de de en en en en en en de hu de en en en en en es de de de en fr en en en de es en hu hu hu hu hu de pt pt hu en sv fr de de fr fr fr sv en fr en ja fr de fr es nb fr de en en fr hu fr en sv en de de ur hbs_lat fr fr fr en de nb fi es da tr es en sv bn ur fr da fr de fr fr fr fr fi de fr eo en ja fr fi fr de fi fi fr sv de fr fr eo fr eo fi de sv fi fr ja sv sv sv de es fr fi fi sv fr ca ca en ur de de hbs_lat fr fr fr fi en de nb es da tr es ur bn sv fr da fr en fi fr fi fi fr fr en fr fr sv fr de de en sv fi fi de fr fi eo fi fi ja fi fr fr fi en fr fi fr fr nl en ja en fr en fr de de de ur fr fr en de nb fi fr da tr es en bn ur sv de cs fr fi fi fi de fr fi fi ja fr de fr en fi fi de fr sv en ja en fi fi fi sv fr en fi fr sv fi sv fr fi en fi fr en fr de de de ur fr tr fr en nb fi es da fr en es pl bn ur sv it da fr fi sv nb en sv fi fr sv fi ja fr es fr fr fr fi en fi en fi fr fr de fr de en fr en fi sv en fr fr fi fr fr sv en ru fr de de de ur ur fr fr tr fi es da fr en es pl bn sv la ru cs en en fr sv fr fr de sv sv en fr sv sv fi fi es en sv de it de en sv de fi fr en sv fi fi fr fr de en de en fr ru fr de ur de de ur fr fr tr en fr fi es da en es pl bn nb sv la en cs de de fi en fr fr sv fi de en fr fr fr de de sv en fi en en en fr sv sv fr en en fr de fi en fr en sv fr fr sv fi sv fr en es fr en de de ur tr fr fr en fr fi es da en es pl bn nb da la sv es cs de en en sv en en en sv en sv de sv en en en fr en en fi sv en de de fr sv de de fr fr fr fr de sv fi fr de fr de de en fr en fr en de de ur ur fr fr en fr fi es da en es pl bn nb da la de sv fr cs de sv fr de en fr de de fi fr de de sv en en en en en fr sv fr en de de de de fr en fr de en fr fr fr es fr sv sv fr fi fi de fr ro fr en de de ur ur fr fr en fi es da en es pl nb bn da la de sv oc cs de fr en de en de sv en fi en fr en en en en en en en en en en fr sv fi fr de fr sv de fr de de fr de fi sv fi sv fr sv fr en sv en de de ur ur fr fr en fr fi es da en es pl bn ru de sv la fr cs de fi fr fr de de fi fr fi de de fr de fr sv fr fr fr de fr it hbs_lat fi de de fr fr en fr fr fr en en de fr de fr fr fi de fr fr en en de de ur ur fr fr en fr fi da en es pl bn ru de en sv la oc cs it fr en sv fr fr de ja en fi fr fi fr sv de it en de fr fr nl eo sv fi sv en de sv en fr sv de en fr ja de fi de fr en en en nn en de ur ur ru fr fr en fr fr fi da es en es pl de bn de en sv la de cs it de de de fr de sv fr fr de de fr sv sv de sv en fr fr fr fr de nl eo fr fr de de en fi de fr sv sv de fr fr fr fr sv sv fi de fr de en en sv en de ur ur ru fr fr en en fr fi da en es pl de bn de en sv la de cs it fi de de fi fr fr fr en fr de fi fr de sv fr fr fi fi fr fi de de fr fi de fi de fi fi fi de de fi en fi en sv de en de de en en sv en de ur ur en fr fr en nb fr fi es da en es pl ru bn de en sv la oc cs it de fi en fi de en de de fi de fi de fi fi fr fr de fi fi de de de fr fi de fi fr sv fr sv en it de fi fr de sv de fr sv en sv fr en it en en de ur ur en fr fr en nb fr fi es da en es pl ru bn en de sv la fr cs en fr fr fr fi fr de fr en fr de en fr en de fr fr de de de de fr fr de fr de de de fr de de de en de en sv fi fr fr de fi fr fr en sv de en en en fr pl da fi da fr en es ast ru la es it tr ur jv la oc cs en it de de fr de fr fr de fr en fi en de fr fr fr de de fi fr sv sv en sv fr fi fi sv sv fr fi fr sv fi en de en sv en ur it es fr fr en nb pl fr fi da en sv es ru tr de en sv en ro la nl cs de sv en sv sv en ca en en en fi sv en en fi sv sv en en sv sv sv en es de fr de de de en fr de fr fr fi fr fr de sv fr fr fr de de fi it de fr pt en ur ro de it it fr fr en en fi fr nb da en sv es pl bn de en sv la de ca en fi en en en fr en en fr sv en en en en en fr es ca de sv sv de sv en sv fi sv fi de de sv de fr en hu hu hu hu hu hu en en hu hu hu hu hu hu hu en hu fr hu es hu hu hu hu hu hu en cs de en hu en hu en hu en hu en en hu de hu en hu en hu hu de hu en en hu en hu en cs de hu pt en sv sv en id en en it nl en en nl es fr de it sv en it en ro fi en de fr nl nl ms en de de hu en cs de hu de es en sv sv en id en en it nl hu nl en it pt it en en en en pl hu en uk en id it de en sv ru pl en en es it en en en it it es eu ca de en en es fr es fi it de en en en fr en en it ar en en it de es de en cy en de de hbs_lat en fi da hbs_lat nb es fr en nl en es pl en en en en it en en en it en it en fr hu es en it it it ceb es es en en nb de en en en en fr fr fr en en de en it it en nl en sv it en pl ro de sv fr pt en zh en en it hbs_lat it en la en es en nl hu hu sk en hu hu de hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar en az ru sv bg bn br hbs_lat ca hbs_lat da de el es et eu fa fi fr gd lt he hbs_lat id it ja ko fr lt lv be mr ms nl nb nb pl pt ro ru jbo hbs_lat en sk sl sq hbs_lat en sv th tr fy vi zh hu hu hu hu hu hu hu hu hu hu
Red Bull Racing – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. október 3.
Ugrás a navigációhoz Ugrás a kereséshez
2009-es kínai nagydíj (Sebastian Vettel)
A Red Bull Racing a Red Bull energiaital-gyár tulajdonában álló, osztrák Formula–1-es csapat. A cég másik csapata a Scuderia AlphaTauri (korábban Scuderia Toro Rosso). A csapat 2005-ben debütált az ausztrál nagydíjon. Jelenleg osztrák licensszel versenyeznek. 2010-2013 között négy egyéni és konstruktőri világbajnoki címet is nyertek Sebastian Vettellel. A 2014-től kezdődő turbókorszakban teljesítményük visszább esett, de végig ott voltak a legjobb három csapat között (kivétel 2015). Jelenlegi pilótafelállásukat a holland Max Verstappen, és a mexikói Sergio Pérez alkotja. 2021-ben Max Verstappen révén megszerezték az ötödik egyéni bajnoki címüket
A csapat 2005-ben Cosworth, 2006-ban Ferrari, 2007-2018 között Renault, 2019 és 2021 közt pedig Honda motorokkal versenyezett.
1 A Red Bull Racing története
1.6 2009: második hely a Brawn mögött
1.7 A 2010-es bajnoki cím
1.9 2012 – a harmadik bajnoki cím
1.10 A 2013-as negyedik bajnoki cím
1.11 Renault-motorral a turbókorszakban (2014-2018)
A Red Bull Racing története[szerkesztés]
A csapat közvetlen jogelődjének az 1997-ben alapított Stewart Grand Prix nevezhető, melyet Jackie Stewart alapított. 1999 végén aztán eladta azt a Ford Motor Company-nek, ami Jaguar Racing néven versenyeztette. 2004-ben aztán a Ford úgy döntött, hogy eladja a sikertelen, de költséges csapatot. Azt Dietrich Mateschitz, a Red Bull energiaital-gyártó vállalat tulajdonosa vásárolta meg. A csapat így a 2005-ös ausztrál nagydíjon a Jaguar jogutódjaként ott állhatott a rajtvonalnál, immár a Red Bull energiaitalok kék-ezüst színeiben.
Red Bull logó az 1995-ös Sauberen
A Red Bullnak nem volt ismeretlen az autósport királykategóriája, hiszen korábban szponzorként logójuk megtalálható volt a Sauber, az Arrows, valamint a jogelőd Jaguar autóin is. Miután saját csapatot indított, a Red Bull természetesen felbontotta a szerződését a Sauberrel (az Arrows már 2002-ben megszűnt). Az italgyártó cég emellett a Formula–3000-es versenysorozatban, és ennek utódjában, a GP2-ben is feltűnt, valamint van egy európai tehetségkutató-programja Red Bull Junior Team néven. Későbbi Formula–1-es versenyzők is kerültek ki a program növendékei közül; Enrique Bernoldi, Christian Klien, Patrick Friesacher, Vitantonio Liuzzi és Scott Speed is versenyzett már a királykategóriában.
Az új gárda csapatfőnöke, Christian Horner megszerezte a McLarentől menesztett David Coulthardot, a másik autót továbbra is a Jaguárhoz a 2004-es szezonra az energiaitalosok támogatásával érkezett Christian Klien vezethette. A csapatvezetők eredeti terve szerint Klien és Vitantonio Liuzzi, a 2004-es Formula–3000 széria bajnoka három versenyenként válthatták volna egymást a második számú versenyzői, illetve a harmadik autó ülésében (a 2005-ös szezonban az előző év utolsó 6 konstruktőri helyezettje a pénteki edzéseken három autót indíthatott), azonban Liuzzi végül csak négy versenyen indult. A Red Bull tehetségkutató programjának egyik felfedezettje, az amerikai Scott Speed a kanadai nagydíjon és az amerikai nagydíjon kapott lehetőséget a harmadik autóban.
A 2005-ös versenyautó, a Red Bull RB1 a már papírra vetett Jaguar R6 alapjaiból építkezett. A csapat a leggyengébb Cosworth motorokat és Michelin gumikat használta a szezon során. Az autó a Red Bull energiaitalok kék-ezüst festését viselte.
A szezon jól indult a gárda számára, hiszen a szezonnyitó ausztrál nagydíjon Coulthard a negyedik, Klien a hetedik helyet szerezte meg, ezzel 7 pontot szerezve a Red Bull Racing első versenyén. Ilyen jó eredmény többet ugyan nem született a szezonban, de Coulthard az európai nagydíjon tiszta versenyben ismét megszerezte a negyedik helyet, Klien pedig a szezonzáró kínai nagydíjon futott be ötödiknek.
Christian Klien a 2005-ös amerikai nagydíj egyik edzésén
A csapat az idény során folyamatosan elég erős volt a pontszerzéshez, David Coulthard a kudarcokkal teli 2004-es esztendő után valósággal újjászületett a kék autó volánja mögött, 24 pontot elérve, akárcsak 2004-ben a McLarennel. A különbség mindössze annyiban állt, hogy 2004-ben a McLaren Kimi Räikkönen révén nagydíjat is tudott nyerni, a 2005-ös Red Bull viszont nem vehette fel a versenyt az élmenőkkel. Coulthard tehát 24 pontjával a 12. helyen, Klien 9 ponttal a 15. helyen, Liuzzi 1 pontjával a 24. helyen végzett a 2005-ös világbajnokságban. A csapat az elvárásokat túlteljesítve 34 pontjával a hetedik lett a konstruktőrök között, és a szezon végére magára találó BAR-Honda csak az idény utolsó részében előzte meg a Red Bull Racinget.
A Red Bull számított 2005-ben a mezőny színfoltjának, hatalmas motorhome-jával, sokszor éjszakába nyúló partikkal gazdagította a Formula–1-es paddock életét. Monte Carlóban a Star Wars legújabb epizódjának színeiben pompáztak a versenyautók, és a monacói bokszutcában a Red Bull vendégeiként feltűntek a Csillagok Háborújának szereplői és rendezője is.
Coulthard egy szezon előtti teszten
A 2006-os idényre a Red Bull Racing motorszállítót váltott, és a Ferrari V8-as erőforrásait használta az idény folyamán. A főtervezői székbe Adrian Newey került, akit 2005 novemberében sikerült leigazolni a McLarentől. Newey az addigra már majdnem teljesen kész RB2 tervezésében nem vállalt nagy szerepet, helyette inkább a 2007-es modellen kezdett dolgozni. A csapatfelállás a szezon utolsó feléig változatlan maradt, a két RB2 jelű versenyautót ismét David Coulthard és Christian Klien vezethette a szezon nagy részében. Az utolsó három versenyre azonban a csapatvezetés megelégelte Klien gyenge teljesítményét, és helyére a tesztsofőr Robert Doornbost ültették. Vitantonio Liuzzi és Scott Speed a Scuderia Toro Rosso versenyzőiként kaptak állást.
A szezon egészében nem sikerült olyan jól, mint a 2005-ös, a gárda 16 pontjából 14-et Coulthard szerzett, kettőt Klien. Kiugróan jó eredménynek számított a magyar nagydíjon elért 5. hely, valamint a monacói nagydíjon elért első dobogós helyezés.
Klien a török nagydíjon
Coulthard harmadik helye egyben a Red Bull Racing első dobogós helyezése volt. Érdekességek, hogy a 2005-ös esztendőhöz hasonlóan a Red Bull 2006-ban is filmet reklámozott Monte Carlóban, mégpedig a Superman színeiben pompáztak az autók. Coulthard a verseny előtt fogadást kötött a csapatfőnök Christian Hornerrel, miszerint ha dobogós helyen fejezi be a viadalt, akkor Horner meztelenül beleugrik a versenypálya melletti medencébe. Coulthard harmadik lett, Horner pedig egy piros Superman-köpenyt viselve teljesítette a fogadást.
Ezenkívül a csapat jogelődje, a Jaguar Racing, valamint annak jogelődje, a Stewart is a hercegség pályáján érte el első dobogós helyezését.
A csapat végül a dobogó ellenére csalódottan zárta a 2006-os szezont, hiszen a 2005-ben megszerzett 34 pont helyett csak 16-ot tudtak szerezni, ami szintén a hetedik helyre volt elég a konstruktőrök között. Coulthard 14 ponttal a 13., Klien 2 ponttal a 18. helyen zárt, Doornbos nem szerzett pontot 2006-ban.
2007-re végre elkészült az Adrian Newey által tervezett autó, az RB3, amelyben már Renault motor dolgozott Ferrari helyett. A szezon közepén érkezett a csapathoz Geoff Willis, aki korában a Williamsnél és a BAR-nál, majd a Hondánál dolgozott technikai igazgatóként. A Michelin gumiszállító kiszállását követően természetesen a Red Bull Racing is Bridgestone abroncsokon indult.
Versenyzői fronton David Coulthard maradt a csapatnál, míg a másik ülésbe Mark Webber érkezett. Webber 2004 után hagyta el a jogelőd Jaguárt, és a Williamsnél eltöltött két kiábrándító szezon után igazolt az energiaitalosokhoz.
Mark Webber a speciális festésű RB3-t vezeti a brit nagydíjon
Az RB3 kétségkívül gyorsnak bizonyult, ám nagyon súlyos megbízhatósági problémák merültek fel vele a szezon folyamán. A problémák nagy része az ekkortájban elterjedő ultragyors kapcsolású váltóhoz volt köthető. Az első pontokat a negyedik versenyen, a spanyol nagydíjon szerezte Coulthard nagyszerű versenyzést követően egy ötödik hellyel, azonban az utolsó néhány körben már hiányoztak fokozatok a váltójából. Arra azonban, hogy mindkét Red Bull célba érjen, a 8. versenyig, a francia nagydíjig nem került sor. Amikor azonban célba értek, erős pontszerző helyeket csíptek meg a versenyzők, Webber legjobbja egy dobogó lett az európai nagydíjon, ahol Coulthard az ötödik helyen futott be, így ez lett a Red Bull Racing történetének addigi legsikeresebb hétvégéje. Coulthard a japán nagydíjon ért be negyedik helyen. Ezen a nagydíjon egyébként történelme során először megcsillant a Red Bull számára a győzelmi esély, hiszen Webber a második helyen autózott, és gyorsabb volt, mint a vezető Lewis Hamilton, de egy biztonsági autós szakaszban a testvércsapat Scuderia Toro Rosso versenyzője, Sebastian Vettel hátulról belehajtott, így vetve véget mindkettőjük versenyének.
A csapat a McLaren kizárásával és 24 pontjával az 5. lett a konstruktőri bajnokságban, David Coulthard 14 ponttal a 10. helyen végzett, míg Mark Webber 10 ponttal a 12. helyet szerezte meg a 2007-es szezonban.
2007-ben is találkozhattunk szokatlan festésű Red Bull versenyautóval. A brit nagydíjon a csapat a szurkolók által beküldött képeket festette az autójára. A kép beküldéséért 1 eurót kellett fizetni a csapatnak, aki a befolyt pénzt a Wings for life nevű jótékony célú alapítványának adományozta.
David Coulthard a dobogóra vitte a Red Bullt Kanadában
A csapatfelállás nem változott jelentősen 2008-ra az előző évihez képest. Az RB4-et ismét Adrian Newey tervezte, és a Renault a spanyol nagydíjtól átvette a Red Bulltól az általa kikísérletezett szokatlan motorburkoló elemet. A Red Bullnál végre sikerült úrrá lenni a megbízhatósági problémákon, 2008-ban elég sok versenyen sikerült pontot szerezniük. A 2008-as szezonnyitó ausztrál nagydíjon Webber műszaki hiba, Coulthard pedig a Massával való ütközése miatt esett ki. A maláj nagydíjon Mark Webber a hetedik lett, amivel 2 pontot szerzett a Red Bullnak, Coulthard a kilencedik helyen végzett. Bahreinben Coulthard Buttonnal való ütközése miatt esett ki, miközben Webber a 7. lett és ezzel újabb 2 pontot szerzett a csapatnak. A spanyol nagydíjon Coulthard ismét ütközés részese volt, ezúttal Timo Glock lökte meg hátulról, aminek következtében defektet kapott és ismét nem tudott pontot szerezni. A Webber 5. helyéért járó 4 ponttal a Red Bull leszorította a gyári Renault csapatot a konstruktőr-világbajnokság 6. helyéről. A következő versenyen ismét feljebb lépett a csapat a világbajnokságban: A Webber 7. helyéért járó két ponttal megelőzték a Toyotát. Coulthard ismét alig maradt le a pontszerzésről, kilencedikként ért célba. A monacói nagydíj időmérő edzésén mindkét versenyzőjük bejutott az első tízbe, de Coulthard a második szakasz végén összetörte az autóját, amit csak váltócserével lehetett kijavítani, így 5 helyes rajtbüntetést kapott. Az esős versenyen az elsők között esett ki, amikor a Massenet kanyarban falnak ütközött. Webber viszont célba ért, és 4. helyével újra pontokat szerzett a csapatnak. A kanadai nagydíjon Webber mindössze másodszor nem tudott az első nyolcban végezni az évad során, Coulthard viszont első pontszerzése alkalmával dobogóra állhatott, harmadik lett a kaotikus versenyen. Franciaországban a Red Bull versenyzői a 6.-7. helyet szerezték meg az időmérő edzésen. A futamon Webber 6., Coulthard 9. lett.[1] A brit nagydíjon Coulthard bejelentette év végi visszavonulását, őt a testvércsapat pilótája Sebastian Vettel vált 2009-ben. Az időmérő edzésén Webber meglepetésre 2. lett, a verseny elején azonban hibázott, és visszaesett a mezőny végébe, ahonnan a 10. helyre jött föl. Coulthard az első körben ütközött Vettellel és mindketten kiestek.
Németországban Webber a 8., Coulthard pedig a 10. helyet szerezte meg az időmérőn. A skót 13. lett, Webber azonban kiesett. A magyar nagydíjon Mark Webber a nyolcadik helyről indult, de a versenyt egy pozícióval lejjebb fejezte be, így nem szerzett pontot. Csapattársa 11. lett. Valenciában egyik autó sem szerzett pontot, Coulthard az utolsó helyen fejezte be a futamot.
Ez a szakasz egyelőre üres vagy erősen hiányos. Segíts te is a kibővítésében!
2009: második hely a Brawn mögött[szerkesztés]
2009-re a visszavonuló David Coulthard helyére Sebastian Vettel érkezett a Toro Rossótól, Mark Webber maradt a csapatnál. Az új tesztpilóta – a Toro Rossóval közös alkalmazásban – az új-zélandi Brendon Hartley lett,[2] aki azonban nem kapta meg időben a Formula–1-es szuperlicencet. Helyettesítésére visszahívták David Coulthardot, aki bár már visszavonult, az első néhány futamon a csapat tartalékversenyzőjeként vett részt. Az évadnyitó ausztrál nagydíjon Vettel a harmadik, Webber pedig a nyolcadik rajtpozíciót szerezte meg. A versenyen azonban egyik autó sem tudott pontot szerezni, mert míg Webbernek egy rajtbaleset miatt megsérült az autója, addig Vettel 2. helyének a Robert Kubicával való ütközés vetett véget. Malajziában Webber az ötödik, Vettel büntetése miatt csak a tizenharmadik helyről indult a futamon. A versenyt felhőszakadás miatt leállították a felénél. A végeredményt tekintve Vettel megint kiesett, Webber a hatodik helyre hozta be az RBR-t. Kínában a Red Bull első sort a renault-s Fernando Alonso akadályozta meg, Vettel másodszorra szerezte meg a pole-t, míg Webber a 3. rajtkockát bérelte ki. Vettelt senki se zavarta meg abban, hogy győzzön, míg Webber a Brawnokkal csatázott a 2. helyért, amit végül meg is szerzett. A következő négy futamon Jenson Button győzött. A brit győzelmi sorozatát Vettel szakította meg silverstone-i győzelmével, ahova a csapat számos fejlesztéssel érkezett. A következő versenyen (Nürburgring) a pole-pozícióból induló Webber győzött annak ellenére, hogy bokszutca-áthajtásos büntetést kapott. Mivel Barrichello beragadt Massa mögé, míg Hamiltont már az első kanyarban egy defekt sújtotta, az ausztrál könnyedén szerezte meg első futamgyőzelmét csapattársa előtt. Vettel ezt követően Japánban, míg Webber Brazíliában győzött. A csapat az évet kettős győzelemmel zárta az abu-dzabi nagydíjon. Vettel az egyéni bajnokság második helyén végzett 84 ponttal, 11-gyel a világbajnok Button mögött. A csapat második lett a konstruktőri világbajnokságban 18,5 ponttal a Brawn GP mögött.
A 2010-es bajnoki cím[szerkesztés]
A 2010-es szezonra a csapat megtartotta mindkét versenyzőjét, motorszállítója továbbra is a Renault maradt. Az évadnyitő Bahreini nagydíjon Vettel megszerezte a pole-t, majd gyújtógyertyájának meghibásodásáig vezette a versenyt. A lelassuló Vettelt a két Ferrari és Hamilton is megelőzte, így negyedik lett. Ausztráliában ismét Vettelé lett a pole Webber előtt. Úgy tűnt, Vettel megnyeri a versenyt, de ezúttal fékhiba miatt kicsúszott a pályáról és kiesett. Webber egy megcsúszás, majd egy vezetőszárny-csere után 9. lett.
Malajziában Webberé lett a pole, Vettel a harmadik helyről indult. A németnek sikerült a rajtnál Rosberget és Webbert is megelőznie, majd megnyerte a versenyt. Webber második helyének köszönhetően a csapat kettős győzelmet aratott. Kínában (Vettel), Spanyolországban (Webber) és Monacóban (Webber) is Red Bull versenyzői indultak az első helyről. Mark Webber Spanyolországban és Monacóban is győzött.
Vettel az évadzáró versenyen
A török nagydíjon (ahol Webberé lett a pole) a boxkiállásokat követően Webber és Vettel az első két helyen haladt a 40. körig, amikor Vettel megpróbálta megelőzni csapattársát, de összeütköztek. Webber a harmadik helyen ért célba, míg Vettel kiesett. Valenciában Vettel az első helyről indulva győzött, míg Webber egy féktávon Heikki Kovalainen Lotusának hátsó kerekére hajtott, a Red Bull pedig a levegőbe emelkedett. Webber autója fejjel lefelé érkezett a pályára, majd 200 km/h-s sebességgel a gumifalba ütközött. Az ausztrál szerencsére karcolások nélkül szállt ki a autójából.
A brit nagydíjon Vettelé lett a pole, de egy rosszul sikerült rajt után defektet kapott, és a mezőny végére került, végül 7. lett. Webber a második helyről indulva győzelmet aratott. A magyar nagydíjon is Vettelé lett a pole, a versenyt pedig a biztonsági autó érkezéséig vezette. Webber mögött a második helyen haladt, amikor áthajtásos büntetést kapott, mivel túl nagy távolságot hagyott maga és a biztonsági autó között. Emiatt elveszítette második helyét és harmadik lett, míg Webber megnyerte a futamot.
A belga nagydíjon az ausztrál megszerezte a pole-t, de a rajtnál ötödiknek esett vissza. Vettel a harmadik helyen haladt, amikor Buttonnak ütközött, majd defektet is kapott, végül a 15. helyen ért célba, pont nélkül. Webber Button és Alonso kiesését, valamint Kubica lassú boxkiállását kihasználva második lett. Monzában Webber a negyedik helyről kilencediknek esett vissza a rajtnál, míg Vettelt rövid ideig fékhiba hátráltatta. Az utolsó előtti körben kereket cserélő német 4., míg Webber 6. lett. Japánban Vettel-Webber sorrendben a Red Bull újabb kettős győzelmet szerzett, míg Koreában a csapat mindkét versenyzője kiesett.
A brazil nagydíjon a Red Bull Racing kettős győzelmével (Vettel győzött Webber előtt) bebiztosította a konstruktőri bajnoki címet. Bár Webber jobban állt a bajnokságban, győzelmével egy pontra megközelíthette volna a listavezető Fernando Alonsót, a csapat nem utasította Vettelt elengedésre.
Az évadzáró abu-dzabi nagydíjon Vettel győzött, amivel megszerezte az egyéni bajnoki címet.
A csapat a 19 versenyből 9-et nyert meg (Vettel: 5, Webber: 4), míg 15 versenyen a Red Bull egyik versenyzője indult a pole-ból.
Mind Vettelt, mind Webbert megtartotta a csapat, ahogy a Renault is maradt a motorszállító. A csapat névadó szponzora az Infiniti autógyártó lett. Vettel megvédte a címét, ezzel a kilencedik versenyző lett, aki erre is képes volt. Tizenegy versenyt nyert a szezonban és 15 pole pozíciót ért el, amellyel megdöntötte Nigel Mansell 1992-es rekordját. Webber csak harmadik lett a bajnokságban, egyetlen győzelemmel, amit a szezonzáró brazil nagydíjon ért el. A Red Bull abszolút dominált ebben az évben, 650 konstruktőri pontot szereztek, amelytől a második McLaren 153 ponttal maradt el.
Sebastian Vettel a 2013-as japán nagydíjon
2012 – a harmadik bajnoki cím[szerkesztés]
Ebben az évben is Vettel és Webber maradtak a csapat pilótái. A szabályváltozások miatt nehezebb dolguk volt, ugyanis többen is esélyesek maradtak a végső bajnoki címre, de az utolsó futamon Vettel végül bebiztosította harmadik világbajnoki címét is, ezzel megdöntve Ayrton Senna rekordját a legfiatalabb háromszoros világbajnok lett.
A 2013-as negyedik bajnoki cím[szerkesztés]
Vettel és Webber is maradtak a csapatnál, de utóbbinak ez volt az utolsó éve. Ausztráliában Vettel pole pozíciót ért el, de közvetlen riválisai, Raikkönen és Alonso is megelőzték őt, így csak harmadik lett. Webber az ötödik helyen ért célba. Malajziában Vettel már győzelemre tudta váltani pole pozícióját, de viharos körülmények között: figyelmen kívül hagyta a csapatutasítást, és bár így is kettős győzelmet arattak, ez a Webberrel és a csapattal való viszonyát is megrontotta. Kínában Vettel csak a 9. helyre kvalifikálta magát, Webbert pedig a rajtrács végére sorolták vissza, mert a csapat nem tudott 1 liter üzemanyagmintát szolgáltatni az FIA-nak. Egy ütközés és egy kilazult kerékcsavar aztán meg is pecsételte Webber futamát. Vettel negyedik lett és ezzel visszavette vezető helyét a bajnokságban. Bahreinben Webber megint csak hetedik lett, Vettel viszont dominálva megnyerte a versenyt. Nem sokkal ezt követően 2015 végéig szerződést is hosszabbított csapatával, a Ferrari és a Mercedes érdeklődése ellenére. A brit nagydíjon Webber is bejelentette a visszavonulását, az olasz nagydíjon pedig bejelentették, hogy utódja Daniel Ricciardo lesz. Az évad során Vettel és a Red Bull megint csak dominált.
Renault-motorral a turbókorszakban (2014-2018)[szerkesztés]
Max Verstappen a 2016-os autóval
Az új motorformula szerinti korszaknak a Red Bull a Vettel-Ricciardo párossal vágott neki. Hamar kiderült, hogy nem lesz egyszerű dolguk, ugyanis a motor gyenge és megbízhatatlan volt - a Renault egységek elemei közül valamelyikkel mindig akadt valami probléma. Ennek ellenére is az ausztrál nagydíjon Ricciardo a második helyről indulhatott (Vettel csak a 13.-ról, és végül ki is esett), és a végén is második lett, de utóbb diszkvalifikálták, mert az újonnan hozott üzemanyagfogyasztási szabályt megszegte a csapat. Hiába fellebbeztek, a döntést helybenhagyták.Malajziában aztán Vettel lett a harmadik, míg Ricciardo kiesett. Bahreinben Ricciardót veszélyes kiengedés miatt 10 helyes rajtbüntetéssel sújtották, és még így is feljött a negyedik helyre, megszerezve első pontjait. Első győzelmét a kanadai nagydíjon aratta, ezenkívül megnyerte a magyar és a belga nagydíjat is, így ő lett az egyetlen versenyző a két Mercedes-pilótán kívül, aki nyerni tudott. Christian Horner a Renault-t kemény szavakkal illette a csapnivaló teljesítmény miatt. Az év végén Vettel elhagyta a csapatot és a Ferrarihoz igazolt.
2015-ben Vettel helyére Daniil Kyvat került, aki a Toro Rosso csapatnál már bizonyított. A Red Bull abban reménykedett, hogy ebben az évben megkezdhetik a visszaesést követő felzárkózást, de csalódniuk kellett: a megbízhatóság és a motorerő még mindig rossz volt. Ausztráliában Ricciardo ötödik lett, egy kör hátrányban, Kvyat viszont kiesett. Legjobb eredményük a magyar nagydíjon elért második-harmadik helyezés volt. Az USA nagydíjon kerültek a legközelebba kettős győzelemhez, de azt versenyzői hibák miatt elvesztették. 2008 óta ez volt a csapat első éve, hogy egyetlen futamot sem tudtak nyerni, ráadásul csak konstruktőri negyedikek lettek (Kvyat ötödik, Ricciardo hatodik lett az év végén). A teljesítmény visszaesése miatt már ekkor felmerült, hogy a Renault-val szerződést bontanak, de erre nem kerülhetet sor, mert egyik rivális sem volt hajlandó motort adni nekik, így kényszerből hosszabbítottak 2016-ra is, de úgy, hogy a Renault név helyett "TAG Heuer" néven futatták azokat.
Daniel Ricciardo a 2018-as kínai nagydíjon
2016-ban az előző évi versenyzőpárossal kezdték meg az évet. Kínában érték el Kvyat révén az első dobogójukat, de a versenyző teljesítménye nem volt elégséges, ezért a Red Bull a spanyol nagydíjon lefokozta őt és helyette a Toro Rossótól leigazolta Max Verstappent. Verstappen rögtön meg is nyerte élete első Red Bullos versenyét, amivel a legfiatalabb nagydíjgyőztes lett. Ez az év már határozottabban jobban sikerült a csapat számára, Ricciardo és Verstappen is gyűjtötték a dobogós helyezéseket, Malajziában Ricciardo futamot is nyert, az év végén pedig bajnoki harmadik, a Red Bull pedig második. Verstappent ebben az évben agresszív vezetési stílusa miatt sok kritika érte, de számos esetben mutatott be lenyűgöző teljesítményt, például a brazil nagydíjon, ahol 16 kör alatt 11 helyet javítva végül harmadik lett.
2017-ben a pilótapáros maradt a Ricciardo-Verstappen, és a motorokat is a Renault adta, szintén TAG Heuer néven. Az évet rengeteg meghibásodás tarkította, Verstappen három egymást követő versenyen is kiesett motorhiba miatt, ráadásul három versenyen pedig rajtbaleset miatt esett ki. Ebben az évben háromszor nyertek: Ricciardo Azerbajdzsánban, Verstappen Malajziában és Mexikóban. Az év végén a csapat konstruktőri harmadik lett.
2018-tól kezdve az Aston Martin lett a csapat névadó szponzora. A motorral továbbra is gondok voltak: Bahreinben kettős kiesést könyvelhettek el. Ricciardo győzött Kínában, Azerbajdzsánban viszont az első körben kiestek mindketten. Monacóban Ricciardo, aki pole pozícióból indult és a verseny nagy részében vezetett is, váratlanul motorhibába futott bele, de még ennek ellenére is meg tudta nyerni a versenyt. Ez volt az utolsó alkalom, hogy a csapattal dobogóra tudott állni, ugyanis a későbbiekben számos technikai probléma hátráltatta. Verstappen ehhez képest remek eredményeket ért el: folyamatosan ott volt a dobogón és Ausztriában nyerni is tudott. Mexikóban a turbóérában először volt Red Bull első sor a futam előtt, a versenyt Verstappen nyerte. Brazíliában is nyerhetett volna, ha nem ütközik össze Esteban Oconnal. A verseny után konfliktusba is keveredtek, ami miatt Verstappent 2 nap "közérdekű munkára" ítélte a FIA. Mivel a bajnokságban úgy lettek harmadikok, hogy nem rajtuk, hanem a technikán múlt, ezért a csapat eldöntötte, hogy 2019-től hivatalosan is a Honda motorjaira váltanak.
Max Verstappen a 2019-es szezon előtti teszten
A Hondával való együttműködést ígéretesnek tartották, figyelemmel a Toro Rosso előző évi munkájára. Célkitűzésük az 5 futamgyőzelem volt az évben, amit sokan kissé eltúlzottnak tartottak. Ez nem is volt alaptalan, ugyanis a Hondát is sújtották az év elején különféle problémák. A csapathoz a távozó Ricciardo helyére Pierre Gasly került. Az év első felében a csapat átlagosan teljesített, Verstappen folyamatos dobogós helyezéseket szerzett. Ausztriából aztán a csapat nagy meglepetésre önerőből is nyerni tudott, Verstappen megnyerte a futamot, 2006 óta először diadalmaskodott Honda motoros autó a Formula–1-ben. Ezt a teljesítményt Németországban is megismételte, majd Brazíilában is, és a magyar nagydíjon is nyerhetett volna Verstappen (aki itt pole pozícióból indulhatott, életében először), de Hamilton jobb taktikával megelőzte őt. Vele ellentétben Gasly csak szenvedett, ezért a nyári szünetben lecserélték őt a Toro Rosso pilótájára, Alexander Albonra.
2020. október 02-án a Honda bejelentette, hogy a 2021-es szezon végén ismét kivonul a Formula–1-ből, és a 2022-es szezontól már nem látja el motorokkal a Red Bullt és a 2020-tól AlphaTauri néven induló korábbi Toro Rossót.
Infiniti Red Bull Racing
Infiniti Red Bull Racing
Infiniti Red Bull Racing
Aston Martin Red Bull Racing
Aston Martin V6 turbó
Aston Martin Red Bull Racing-Honda
Honda RA619H 1.6 V6t turbó
Aston Martin Red Bull Racing-Honda
Honda RA620H 1.6 V6t turbó
Honda RA620H 1.6 V6t turbó
Oracle Red Bull Racing
(Félkövér: pole-pozícióból indult; dőlt: leggyorsabb kört futott)
A Red Bull teljes Formula–1-es eredménysorozata
Cosworth TJ2005 3.0 V10
Ferrari 056 2.4 V8
Renault RS27 2.4 V8
Renault RS27 2.4 V8
Renault RS27 2.4 V8
Renault RS27-2010 2.4 V8
Renault RS27-2011 2.4 V8
Renault RS27-2012 2.4 V8
Renault RS27-2013 2.4 V8
Renault Energy F1-2014 1.6 V6 turbó
Renault Energy F1-2015 1.6 V6 turbó
TAG-Heuer (Renault) R.E.16 1.6 V6 turbó
TAG-Heuer (Renault) R.E.17 1.6 V6 turbó
TAG-Heuer (Renault) R.E.18 1.6 V6 turbó
Honda RA619H 1.6t V6 turbó
Honda RA620H 1.6t V6 turbó
Honda RA621H 1.6t V6 turbó
Red Bull RBPTH001 1.6 V6 t
* Folyamatban lévő szezon.
† Nem fejezte be a futamot, de helyezését értékelték, mivel teljesítette a futam több, mint 90%-át.
A 2014-es szezonzáró abu-dzabi nagydíjon dupla pontokat osztanak ki.[3]
A csapat tulajdonosa és főszponzora a Red Bull italgyár, amely kb. 200 millió dollárt fordít csapatára. További szponzorok a Rauch, a Pirelli, a Siemens, az IBM, a Puma, Citrix és az AT&T. A csapat üzemanyag szállítója, a Renault motorokból kifolyólag, a Total volt 2016-ig, 2017-ben a Totalt az ExxonMobil (Mobil 1, Esso) váltotta. További szponzor még a TAG Heuer óragyár, amely 2018-ig nevét is adta a gárda által használt Renault motorokhoz. 2011-ben csatlakozott a szponzori listához a japán luxusautókat gyártó Infiniti, amely 2013-tól 2015-ig a csapat névadó szponzora volt. 2016-ban a Red Bull partnerségre lépett az Aston Martinnal, egy új hipersportautó kifejlesztése érdekében, 2018-tól 2020-ig pedig a brit autógyár volt a csapat névadó szponzora. 2022-től az Oracle szoftvercég a csapat névadó főszponzora.
Red Bull Racing a Facebookon
Red Bull Racing a Twitteren
Red Bull Racing az Instagramon
Red Bull Racing hivatalos YouTube csatornája
↑ Beer, Matt: Massa vezette kettős győzelem a francia nagydíjon (angol nyelven). www.autosport.com, 2008. június 22. (Hozzáférés: 2008. június 22.)
↑ Közös tesztpilótája lesz a Red Bullnak és a Toro Rossónak. F1világ, 2009. március 11. [2009. március 15-i dátummal az eredetiből archiválva]. (Hozzáférés: 2009. március 11.)
↑ Archivált másolat. [2014. március 16-i dátummal az eredetiből archiválva]. (Hozzáférés: 2014. március 17.)
2022-es Formula–1 szingapúri nagydíj
FIA 2022-es Formula–1 világbajnokság
2022-es Formula–1 japán nagydíj
Oracle Red Bull Racing
A csapat fontosabb tagjai
Hugh Bird | Adrian Newey | Helmut Marko | Rob Marshall | Paul Monaghan | Gianpiero Lambiase | Simon Rennie | Guillaume Rocquelin | Pierre Waché | Ben Waterhouse | Jonathan Wheatley
A csapat korábbi tagjai
Ben Agathangelou | Mark Ellis | Andrew Green | Neil Martin | Ciaron Pilbeam | Peter Prodromou | Mark Smith | Guenther Steiner | Gavin Ward |
1. Max Verstappen | 11. Sergio Pérez
Sébastien Buemi | Liam Lawson
Jüri Vips | Jonny Edgar | Dennis Hauger | Liam Lawson | Jehan Daruvala | Jak Crawford | Ayumu Iwasa | Isack Hadjar | Yuto Nomura | Ren Sato
Sebastian Vettel | Max Verstappen
David Coulthard | Christian Klien | Vitantonio Liuzzi | Robert Doornbos | Mark Webber | Daniel Ricciardo | Danyiil Kvjat |
Pierre Gasly | Alexander Albon
RB1 | RB2 | RB3 | RB4 | RB5 | RB6 | RB7 | RB8 | RB9 | RB10 | RB11 | RB12 | RB13 | RB14 | RB15 | RB16 | RB16B | RB18
Csapatok és versenyzőik a 2022-es Formula–1 világbajnokságon
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Red_Bull_Racing&oldid=25331914”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 3., 08:48
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.